**Geoffrey Waugh** (s. 25. elokuuta 1983 Winnipeg, Manitoba, Kanada) on kroatialais-kanadalainen entinen jääkiekkopuolustaja. Hän aloitti ammattilaisuransa AHL:ssä, jossa Waugh pelasi viisi kautta. Tämän jälkeen Waugh pelasi kolmena kautena Itävallan Erste Bank Eishockey Ligassa, yhtenä kautena KHL:ssä sekä kaksi viimeistä kauttaan Iso-Britannian EIHL:ssä. Dallas Stars varasi hänet kolmannella kierroksella 78. pelaajana vuonna 2002, mutta Waugh ei kuitenkaan koskaan pelannut NHL:ssä. Hän hankki Medveščak Zagrebissa pelatessaan Kroatian kansalaisuuden ja Waugh edusti Kroatian maajoukkuetta kaksissa IB-divisioonan MM-kilpailuissa. Isokokoinen Waugh laukoi oikealta ja hän ajoittain myös tappeli.

Ura
---

### Seuraura

Waugh pelasi SJHL-juniorisarjaa Kindersley Klippersin joukkueessa, josta Dallas Stars varasi hänet kolmannella kierroksella 78. pelaajana NHL:n varaustilaisuudessa 2002. Waugh kävi tämän jälkeen Northern Michigan Universitya vuodet 2002–2006. Hän kuului kolmella jälkimmäisellä kaudellaan joukkueensa kapteenistoon.

Kaudeksi 2006–2007 Waugh teki AHL-sopimuksen Springfield Falconsin kanssa, mutta suurimman osan kaudestaan hän pelasi kuitenkin ECHL-joukkue Johnstown Chiefsissa. Waugh osallistui syksyllä 2007 NHL-joukkue Ottawa Senatorsin harjoitusleirille, mutta hän pelasi kauden 2007–2008 AHL-sopimuksella farmijoukkue Binghamton Senatorsissa, jossa Waughin uran ensimmäinen kokonainen AHL-kausi toi 71 runkosarjaottelussa tehot 3+3=6. Jäähyminuutteja kertyi 139. Elokuussa 2008 hän teki vuoden mittaisen ja kaksisuuntaisen NHL-sopimuksen Ottawa Senatorsin kanssa. Kausi 2008–2009 eteni kuitenkin lähinnä AHL:ssä, eikä Waugh pelannut otteluakaan NHL:ssä. Hänen AHL-seuransa vaihtui kesken kauden Binghamtonista Portland Piratesiin. Kaudeksi 2009–2010 Waugh siirtyi AHL-joukkue Manitoba Mooseen. Kesken kauden 2010–2011, lokakuussa 2010 hän siirtyi sarjatasoa alemmas ECHL-joukkue Victoria Salmon Kingsiin.

Waugh jatkoi kaudella 2011–2012 uraansa Euroopassa ja Itävallan Erste Bank Eishockey Ligassa pelanneessa kroatialaisjoukkue Medveščak Zagrebissa. Hän keräsi runkosarjassa yhdeksän tehopistettä ja 122 jäähyminuuttia, joilla Waugh sijoittui liigan jäähypörssissä kuudenneksi. Kaudella 2012–2013 hän nousi Medveščakin varakapteeniksi ja sijoittui 100 minuutillaan EBEL:n jäähypörssissä kuudenneksi. Kaudeksi 2013–2014 joukkue siirtyi KHL:ään, jonne myös Waugh teki Medveščakin kanssa vuoden mittaisen jatkosopimuksen heinäkuussa 2013. Pelejä KHL:ssä hänelle kertyi kauden aikana lopulta vain neljä. Waugh vahvisti kevätkaudella Medveščakin kakkosjoukkuetta Kroatian pääsarjan pudotuspeleissä. Hän voitti Kroatian-mestaruuden vuosina 2012 ja 2014.

Kaudeksi 2014–2015 Waugh siirtyi vuoden mittaisella sopimuksella EBEL-joukkue Villacher SV:hen. Kaudeksi 2015–2016 hän siirtyi vuoden mittaisella sopimuksella Iso-Britannian EIHL-liigan Nottingham Panthersiin. Hän oli seitsemällä osumallaan joukkueen eniten maaleja tehnyt puolustaja. Waugh voitti sekä Challenge Cupin että EIHL:n mestaruuden.

Kaudella 2016–2017 hän nousi Panthersin varakapteeniksi. Waugh voitti kauden aikana Continental Cupin. Kesäkuussa 2017 hän ilmoitti lopettaneensa pelaajauransa sekä kertoi viimeistelevänsä opintonsa Loughborough Universityssa ja keskittyvänsä jääkiekon ulkopuoliseen elämään.

### Maajoukkueura

Waugh edusti Kroatiaa IB-divisioonan MM-kilpailuissa vuosina 2014 ja 2015, joista ensimmäinen turnaus päättyi hopeaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2000–2001 | Kindersley Klippers | SJHL | 57 | 2 | 5 | 7 | 74 | - | - | - | - | - |
| 2001–2002 | Kindersley Klippers | SJHL | 62 | 4 | 21 | 25 | 125 | 18 | 0 | 8 | 8 | 59 |
| 2002–2003 | Northern Michigan Univ. | NCAA | 39 | 0 | 7 | 7 | 41 | - | - | - | - | - |
| 2003-2004 | Northern Michigan Univ. | NCAA | 41 | 2 | 13 | 15 | 72 | - | - | - | - | - |
| 2004–2005 | Northern Michigan Univ. | NCAA | 39 | 2 | 8 | 10 | 89 | - | - | - | - | - |
| 2005–2006 | Northern Michigan Univ. | NCAA | 39 | 0 | 7 | 7 | 74 | - | - | - | - | - |
| 2006–2007 | Johnstown Chiefs | ECHL | 56 | 1 | 12 | 13 | 91 | 2 | 1 | 0 | 1 | 4 |
|  | Springfield Falcons | AHL | 10 | 0 | 0 | 0 | 25 | - | - | - | - | - |
| 2007–2008 | Binghamton Senators | AHL | 71 | 3 | 3 | 6 | 139 | - | - | - | - | - |
| 2008–2009 | Elmira Jackals | ECHL | 1 | 0 | 0 | 0 | 7 | - | - | - | - | - |
|  | Binghamton Senators | AHL | 27 | 0 | 2 | 2 | 23 | - | - | - | - | - |
|  | Portland Pirates | AHL | 13 | 0 | 1 | 1 | 33 | 2 | 0 | 0 | 0 | 2 |
| 2009–2010 | Manitoba Moose | AHL | 29 | 0 | 1 | 1 | 41 | - | - | - | - | - |
| 2010–2011 | Manitoba Moose | AHL | 2 | 0 | 0 | 0 | 4 | - | - | - | - | - |
|  | Victoria Salmon Kings | ECHL | 57 | 3 | 8 | 11 | 82 | 12 | 0 | 3 | 3 | 10 |
| 2011–2012 | Medveščak Zagreb | EBEL | 45 | 3 | 6 | 9 | 122 | 8 | 0 | 1 | 1 | 33 |
|  | Medveščak Zagreb II | Kroatia | - | - | - | - | - | 3 | 2 | 0 | 2 | 2 |
| 2012–2013 | Medveščak Zagreb | EBEL | 42 | 3 | 6 | 9 | 100 | 2 | 0 | 0 | 0 | 4 |
| 2013–2014 | Medveščak Zagreb | KHL | 4 | 0 | 0 | 0 | 2 | - | - | - | - | - | MMd1 B | 5 | 1 | 1 | 2 | 2 |
|  | Medveščak Zagreb II | Kroatia | - | - | - | - | - | 5 | 2 | 2 | 4 | 2 |
| 2014–2015 | Villacher SV | EBEL | 42 | 5 | 4 | 9 | 31 | 5 | 0 | 0 | 0 | 5 | MMd1 B | 3 | 0 | 2 | 2 | 14 |
| 2015–2016 | Nottingham Panthers | EIHL | 50 | 7 | 14 | 21 | 61 | 4 | 0 | 1 | 1 | 0 |
| 2016–2017 | Nottingham Panthers | EIHL | 31 | 3 | 2 | 5 | 16 | 2 | 0 | 1 | 1 | 0 |
| 1 kausi | yhteensä | KHL | 4 | 0 | 0 | 0 | 2 | - | - | - | - | - |
| 5 kautta | yhteensä | AHL | 152 | 3 | 7 | 10 | 265 | 2 | 0 | 0 | 0 | 2 |
| 3 kautta | yhteensä | EBEL | 129 | 11 | 16 | 27 | 253 | 15 | 0 | 1 | 1 | 42 |
| 2 kautta | yhteensä | EIHL | 81 | 10 | 16 | 26 | 77 | 6 | 0 | 2 | 2 | 0 |

Lähteet
-------

* Geoff Waugh The Internet Hockey Databasessa (englanniksi)
* Geoff Waugh *Elite Prospects*. Everysport Media Group AB.  (englanniksi)

### Viitteet

1. 1 2 3 4  Geoff Waugh *Elite Prospects*. Everysport Media Group AB.  (englanniksi)
2. ↑  Geoff Waugh - TSN.ca (englanniksi)
3. ↑  Senators sign defenceman Geoff Waugh to two-way contract *TSN.ca*.  11.8.2008. The Sports Network. Viitattu 12.5.2014. (englanniksi)
4. ↑  ECHL TRANSACTIONS - OCT. 20 *ECHL.com*.  20.10.2010. The ECHL. Viitattu 12.5.2014. (englanniksi)
5. ↑  PRODUŽILI KOSTOVIĆ i WAUGH *khlmedvescakzg.tumblr.com*.  10.7.2013. KHL MEDVEŠČAK ZAGREB. Viitattu 12.5.2014. (kroatiaksi)
6. ↑  VSV holt TOUGH GUY Geoff Waugh *esvsv.at*.  15.6.2014. EC VSV GmbH.  Arkistoitu 26.8.2014. Viitattu 25.8.2014. (saksaksi)
7. ↑  Defenceman Geoff Waugh joins the Panthers *panthers.co.uk*.  2.6.2015. Nottingham Panthers Hockey Club.  Arkistoitu 24.12.2015. Viitattu 24.12.2015. (englanniksi)
8. ↑  Geoff Waugh retires with thanks to Panthers *panthers.co.uk*.  18.6.2017. Nottingham Panthers Hockey Club. Viitattu 19.6.2017. (englanniksi)[vanhentunut linkki]